**NOLIKUMS**

Rīgā

|  |  |
| --- | --- |
| 20.06.2022 | Nr. 1.5-1.2/10 |

**Latvijas vokālo ansambļu 2022. gada konkursa pirmā kārta**

*Izdots saskaņā ar Valsts pārvaldes*

*iekārtas likuma 72. panta pirmās daļas*

*2. punktu un Ministru kabineta*

*2012.* *gada 18. decembra noteikumu*

*Nr. 931 „Latvijas Nacionālā kultūras*

*centra nolikums” 4.4. apakšpunktu*

1. **Vispārīgie jautājumi**
2. Nolikums nosaka kārtību, kādā 2022. gadā tiek organizēts Latvijas vokālo ansambļu konkursa pirmā kārta (turpmāk **–** Konkurss).
3. Konkursa mērķi:
   1. nodrošināt vokālo ansambļu muzicēšanas tradīciju saglabāšanu un attīstību;
   2. apzināt vokālo ansambļu kvantitatīvo un kvalitatīvo sastāvu;
   3. veicināt katra vokālā ansambļa māksliniecisko un profesionālās meistarības izaugsmi, īpaši sekmējot izpildījumu *a cappella*, kas ir nozīmīga Dziesmu un deju svētku tradīcijas ilgtspējas sastāvdaļa.
4. Konkursa uzdevumi ir:
   1. vokālo ansambļu snieguma izvērtēšana;
   2. Konkursa fināla dalībnieku noteikšana.
5. **Konkursa rīkotājs**
6. Konkursu rīko Latvijas Nacionālais kultūrascentrs, reģistrācijas numurs 90000049726, adrese: Pils laukums 4-1, Rīga, LV**-**1050 (turpmāk – centrs) sadarbībā ar Latvijas pilsētu un novadu pašvaldībām.
7. Centra kontaktinformācija: e**-**pasts: [lnkc@lnkc.gov.lv](mailto:lnkc@lnkc.gov.lv), tālr. 67228985, tīmekļa vietnes adrese: [www.lnkc.gov.lv](http://www.lnkc.gov.lv).
8. Centra kontaktpersona: centra Dziesmu un deju svētku tradīcijas saglabāšanas un attīstības nodaļas koru un vokālo ansambļu eksperts Lauris Goss, tālr. 67228985, e**-**pasts Lauris.Goss@lnkc.gov.lv.
9. **Konkursa dalībnieks**
10. Konkursā var piedalīties vokālais ansamblis, kas atbilst šādiem nosacījumiem:
    1. dibinātājs ir pašvaldība, cita juridiska vai fiziska persona;
    2. vokālajā ansamblī dalībnieku skaits nav mazāks par 3 (trīs) un nav lielāks par 12 (divpadsmit) cilvēkiem;
    3. iesniedzis pieteikuma anketu (1.pielikums) līdz **2022. gada 25.** **septembra plkst. 17:00** centrā darba dienās no plkst. 8:30 līdz 17:00 personīgi vai nosūtījis ierakstītā sūtījumā pa pastu uz šā nolikuma 4.punktā norādīto adresi (pasta zīmogs 2022. gada 25. septembris), vai nosūtījis elektroniski uzšā nolikuma 6.puntā centra kontaktpersonas norādīto e-pastu.
11. Vokālais ansamblis Konkursā piedalās vienā no šādām kategorijām:
    1. sieviešu vokālais ansamblis;
    2. vīru vokālais ansamblis;
    3. jauktais vokālais ansamblis;
    4. senioru vokālais ansamblis (ansamblis, kurā vismaz 50 procenti dziedātāju nav jaunāki par 60 gadiem);
    5. pusprofesionālais vokālais ansamblis (mūzikas vidusskolu, mūzikas augstskolu vokālie ansambļi un ansambļi, kuru sastāvā ir profesionālo kolektīvu – Valsts akadēmiskā kora „Latvija”, Latvijas Radio kora, Latvijas Nacionālās operas kora un kamerkora „Ave sol” dziedātāji, kā arī ansambļi, kuri sevi uzskata par pusprofesionālu ansambli).
12. **Konkursa norise un programmas prasības**
13. Konkurss notiek divās kārtās – pirmā kārta un Konkursa fināls.
14. Konkursa pirmās kārtas norises vietas, datumi un laiki:

|  |  |  |
| --- | --- | --- |
| *Reģions* | *Datums* | *Norises vieta, adrese* |
| Kurzeme | 08.10.2022 | Melngaiļa koncertzāle, Liepājas PIKC Mūzikas, mākslas un dizaina vidusskola, Ausekļa iela 11/15, Liepāja, LV – 3401 |
| Kurzeme | 09.10.2022 | Talsu Valsts ģimnāzija, Brīvības iela 29, Talsi, Talsu novads, LV- 3201 |
| Rīga | 15.10.2022 | VEF Kultūras pils kamerzāle, Ropažu iela 2, Rīga, LV- 1039 |
| Zemgale | 16.10.2022 | Zaļenieku Kultūras nams, Zaļenieki, Zaļenieku pagasts, Jelgavas novads, LV- 3011 |
| Vidzeme | 22.10.2022 | Kocēnu Kultūras nams, Alejas iela 3, Kocēni, Kocēnu pagasts, Valmieras novads, LV- 4220 |
| Vidzeme | 23.10.2022 | Lielvārdes Mūzikas un mākslas skola, Dravnieku iela 8, Lielvārde, Ogres novads, LV- 5070 |
| Latgale | 29.10.2022 | Augšdaugavas novada kultūras centrs “Vārpa”, Dobeles iela 30, Daugavpils, LV- 5404 |
| Sēlija | 30.10.2022 | Viesītes Tautas nams, Smilšu iela 2, Viesīte, Viesītes pilsēta, Jēkabpils novads, LV - 5237 |
| Latgale | 05.11.2022 | Viļānu Kultūras nams, Kultūras laukums 2, Viļāni, Rēzeknes novads, LV – 4650 |
| Vidzeme | 06.11.2022 | Gulbenes Kultūras centrs, O. Kalpaka iela 60, Gulbene, Gulbenes novads, LV - 4401 |

1. Konkursa fināls notiek 2023. gada 27. un 28. maijā Rīgas Kultūras un tautas mākslas centrā “Mazā Ģilde”, Amatu ielā 5, Rīgā, LV 1050. Konkursa fināla nolikums tiks izziņots atsevišķi šā nolikuma 5.punktā norādītajā tīmekļa vietnes adresē.
2. Konkursa dalībnieks pirmajā kārtā no galvas, neizmantojot nošu materiālu, dzied trīs dziesmas:
   1. latviešu tautasdziesmu unisonā;
   2. latviešu tautasdziesmas apdari;
   3. latviešu tautasdziesmas apdari vai vienu latviešu komponista oriģināldziesmu.
3. Konkursa programmu vokālais ansamblis izpilda *a cappella*. Priekšnesumā var izmantot akustiskos instrumentus bez noteikta skaņas augstuma. Programma tiek izpildīta bez skaņu pastiprinošas iekārtas un bez fonogrammas.
4. Konkursa skaņdarbu nošu materiālu 3 (trīs) eksemplāros dalībnieks iesniedz žūrijas sekretāram konkursa norises vietā. Vienu partitūras eksemplāru pēc konkursa saglabā rīkotāji. Pārējos eksemplārus dalībnieks var saņemt pēc Konkursa pirmās kārtas rezultātu paziņošanas.
5. Kopējais viena dalībnieka uzstāšanās laiks Konkursa pirmajā kārtā ir ne vairāk kā 12 minūtes.
6. **Konkursa pirmās kārtas žūrija un dalībnieku vērtēšana**
7. Konkursa pirmās kārtas dalībniekus vērtē centra apstiprināta žūrija vismaz (trīs) personu sastāvā, tajā iekļaujot vokālās mākslas ekspertus, kas darbojas saskaņā ar šo nolikumu.
8. Centrs Konkursa norises laikā nodrošina žūrijas darbu un veic žūrijas sekretāra pienākumus.
9. Konkursa pirmajā kārtā dalībniekus vērtē žūrija atbilstoši šādiem kritērijiem:
   1. mākslinieciskais sniegums (satura atklāsme, frāzējums, temps, agoģika, dinamika) (vērtējums – 0 līdz 10 punkti);
   2. tehniskais sniegums (intonācija, ritms, dikcija, nošu teksta atbilstība partitūrai) (vērtējums – 0 līdz 10 punkti);
   3. vokālā kultūra (vērtējums – 0 līdz 10 punkti);
   4. stila izjūta (izpildījuma atbilstība izvēlētās dziesmas stilistikai) (vērtējums – 0 līdz 10 punkti);
   5. kopiespaids (vērtējums – 0 līdz 10 punkti).
10. Katru kritēriju Konkursa žūrija vērtē atsevišķi, piešķirot tam:
    1. izcili – 10;
    2. teicami – 9;
    3. ļoti labi – 8;
    4. labi – 7;
    5. gandrīz labi – 6;
    6. viduvēji – 5;
    7. apmierinoši – 4;
    8. vāji – 3;
    9. ļoti vāji – 2;
    10. ļoti, ļoti vāji – 1;
    11. neatbilst kritērijam – 0.
11. Maksimālais punktu skaits, ko katrs žūrijas eksperts var piešķirt Konkursa dalībniekam, ir 50 (piecdesmit) punkti. Galīgo vērtējumu Konkursa pirmajā kārtā dalībnieks iegūst visu Konkursa žūrijas ekspertu piešķirto punktu summu dalot ar žūrijas ekspertu skaitu.
12. Atbilstoši iegūtajam punktu skaitam katram dalībniekam piešķir kvalitātes pakāpi, ko apliecina centra izsniegts diploms vai rakstveida pateicība:
    1. 45 – 50 punkti Augstākās pakāpes diploms;
    2. 40 – 44,99 punkti I pakāpes diploms;
    3. 35 – 39,99 punkti II pakāpes diploms;
    4. 30 – 34,99 punkti III pakāpes diploms;
    5. 1 – 29,99 punkti Pateicība par piedalīšanos.
13. Žūrijas eksperti sniedz savu individuālo vērtējumu, aizpildot Konkursa vērtēšanas lapu (2.pielikums).
14. Žūrijas ekspertiem ir pienākums ievērot ētikas un vispārpieņemto normu ievērošanu un atturēties no pienākumu veikšanas, ja konstatēts interešu konflikts, par to nekavējoties informējot centru.
15. Katram dalībniekam no Konkursa žūrijas ir tiesības saņemt novērtējumu (vērtēšanas lapu) par savu priekšnesumu.
16. Centrs nodrošina Konkursa rezultātu protokolēšanu (3.pielikums).
17. Centrs 3 (trīs) darba dienu laikā pēc Konkursa pirmās kārtas norises publisko Konkursa rezultātus šā nolikuma 5.punktā norādītajā centra tīmekļa vietnes adresē.
18. Žūrija pieņem lēmumu par Konkursa dalībnieku izvirzīšanu Konkursa finālam pusprofesionālo, jaukto, sieviešu, vīru un senioru vokālo ansambļu kategorijās, kuru centrs līdz **2022. gada 20. novembrim** publicē šā nolikuma 5.punktā norādītajā tīmekļa vietnes adresē. Žūrijas lēmums ir galīgs un neapstrīdams.
19. **Personas datu aizsardzība**
20. Personas datu pārzinis ir centrs, Reģ. Nr. 90000049726, juridiskā adrese: Pils laukums 4 - 1, Rīga, LV-1050.
21. Personas datu apstrādes mērķis – Konkursa norises nodrošināšana.
22. Personas datu apstrādes tiesiskais pamats – personas piekrišana un uz pārzini attiecināms juridisks pienākums.
23. Personu dati tiek vākti un apstrādāti tikai tādā apjomā un termiņā, cik tas nepieciešams šajā nolikumā noteikto mērķu un centram saistošo normatīvo aktu prasību izpildei.
24. Personas tiesības:
    1. pieprasīt informāciju par saviem centra rīcībā esošajiem personas datiem;
    2. pieprasīt centram savu personas datu labošanu vai dzēšanu, vai apstrādes ierobežošanu attiecībā uz tiem, vai tiesības iebilst pret apstrādi tiktāl, cik tas ir objektīvi iespējams un nav pretrunā ar centra pienākumiem un tiesībām, kas izriet no normatīvajiem aktiem;
    3. iesniegt sūdzību uzraudzības iestādei – Datu valsts inspekcijai.
25. Personas datu apstrādes ietvaros centrs nodrošina:
    1. informācijas sniegšanu personai saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) 13. pantu;
    2. tehnisko un organizatorisko pasākumu veikšanu personas datu drošības un aizsardzības nodrošināšanai;
    3. iespēju personai labot, dzēst tās sniegtos personas datus, ierobežot un iebilst pret savu personas datu apstrādi tiktāl, cik tas nav pretrunā ar centra pienākumiem un tiesībām, kas izriet no normatīvajiem aktiem un šo nolikumu.
26. Centrs apņemas bez nepamatotas kavēšanās paziņot personai par tās datu aizsardzības pārkāpumu gadījumā, ja personas datu aizsardzības pārkāpums varētu radīt augstu risku personas tiesībām un brīvībām.
27. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz personas tiesībām un brīvībām datu aizsardzības jomā, centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
28. Iesniedzot pieteikuma anketu, Konkursa dalībnieks apliecina, ka ir iepazinies ar nolikumu, tai skaitā personas datu apstrādes noteikumiem, kā arī piekrīt personas datu apstrādei.
29. Piekrītot piedalīties Konkursā, dalībnieks piekrīt Konkursa organizēšanai nepieciešamo personas datu nodošanai centram un tam, ka Konkursa norises laikā tās dalībnieki var tikt fotografēti vai filmēti, un audiovizuālais materiāls var tikt publiskots. Centrs nodrošina, ka centra uzņemtie materiāli netiks izmantoti komerciāliem mērķiem vai reklāmai.
30. **Noslēguma noteikumi**
31. Vokālā ansambļa vadītājs ir atbildīgs par to, lai Konkursa laikā viņa vadītā kolektīva dalībnieki ievērotu sabiedriskās kārtības, sabiedrībā pieņemtās morāles un uzvedības normas.
32. Konkurss ir kārtējo Vispārējo latviešu Dziesmu un Deju svētku starplaika pasākums, tā rezultātus centrs ņem vērā, aprēķinot un sadalot valsts mērķdotāciju māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām (turpmāk – valsts mērķdotācija).
33. Valsts mērķdotāciju 2023. un 2024. gadā ir tiesīga saņemt tā vokālā ansambļa juridiskās piederības iestāde, kuras vokālais ir piedalījies 2022. gada Latvijas vokālo ansambļu konkursa I kārtā un saskaņā ar žūrijas vērtējumu ir ieguvis vismaz 40 punktus (I pakāpe).
34. Konkursa rīkotājs neuzņemas atbildību par dalībnieka izdevumiem, kas saistīti ar pieteikuma anketas sagatavošanu un iesniegšanu.
35. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
36. Visas domstarpības un strīdi, kas var rasties nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

Direktore (paraksts\*) Signe Pujāte

\* Šis dokuments parakstīts ar drošu elektronisko parakstu un satur laika zīmogu

Goss 67228985

Lauris.Goss@lnkc.gov.lv

# 1.pielikums

2022. gada 20. jūnija nolikumam Nr.1.5-1.2/10

# „Latvijas vokālo ansambļu 2022. gada konkursa pirmā kārta”

**Latvijas vokālo ansambļu 2022.gada konkursa**

**PIETEIKUMA ANKETA**

Vokālā ansambļa pilns nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vokālā ansambļa dibinātājs (pašvaldība, iestāde, fiziska vai cita juridiska persona)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkursa norises vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kategorija (atzīmēt vajadzīgo):

|  |  |
| --- | --- |
| Sieviešu vokālais ansamblis |  |
| Vīru vokālais ansamblis |  |
| Jauktais vokālais ansamblis |  |
| Senioru vokālais ansamblis |  |
| Pusprofesionālais vokālais ansamblis |  |

Vadītājs/i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalībnieku skaits \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_; e-pasts \_\_\_\_\_\_\_\_\_\_\_\_\_\_\_\_\_\_\_\_\_

**Konkursa programma:**

|  |  |  |  |
| --- | --- | --- | --- |
| Nr. | Skaņdarba nosaukums  (ar tulkojumu latviski, ja tas ir svešvalodā) | Komponists  (vārds, uzvārds) | Teksta autors  (vārds, uzvārds) |
| 1. |  |  |  |
| 2. |  |  |  |
| 3. |  |  |  |

Vokālā ansambļa vadītājs: \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

*Aizpildot šo pieteikuma anketu, ansambļu vadītājs apliecina, ka ir iepazinies, ir tiesīgs un piekrīt augstāk norādīto personas datu (vārds, uzvārds, tālrunis, e-pasts) nodošanai Latvijas Nacionālajam kultūras centram (Personas datu pārzinis) ar mērķi sagatavot un nodrošināt Latvijas vokālo ansambļu 2022.gada konkursa norisi. Personu datu pārzinis nodrošina drošus organizatoriskus un tehniskus pasākumus personas datu aizsardzībai atbilstoši LR normatīvajiem aktiem un iestādes personas datu aizsardzības politikai.*

2.pielikums

2022. gada 20. jūnija nolikumam Nr.1.5-1.2/10

# „Latvijas vokālo ansambļu 2022. gada konkursa pirmā kārta”

**Latvijas vokālo ansambļu 2022. gada konkursa I kārtas**

**vērtēšanas lapa**

|  |  |
| --- | --- |
| Vokālā ansambļa pilns nosaukums |  |
| Vadītājs |  |
| Dalībnieku skaits |  |
| Kategorija |  |

|  |  |  |  |  |
| --- | --- | --- | --- | --- |
| **Vērtēšanas kritēriji** | **1.dziesma** | **2.dziesma** | **3.dziesma** | **Vidējais punktu skaits** |
| Mākslinieciskais sniegums |  |  |  |  |
| Tehniskais sniegums |  |  |  |  |
| Vokālā kultūra |  | | |  |
| Stila izjūta |  |  |  |  |
| Kopiespaids |  | | |  |
| Summa: | | | |  |

Konkursa žūrijas pārstāvis: \_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

# 3.pielikums

2022. gada 20. jūnija nolikumam Nr.1.5-1.2/10

# „Latvijas vokālo ansambļu 2022. gada konkursa pirmā kārta”

**Latvijas vokālo ansambļu konkursa I kārta**

**2022.gada \_\_.\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_**

*(datums, norises vieta Latvijas pilsētā/novadā)*

**žūrijas protokols**

|  |  |  |  |  |  |
| --- | --- | --- | --- | --- | --- |
| N.p.k. | Vokālā ansambļa nosaukums | Vokālā ansambļa vadītājs | Punkti | Pakāpe | Piezīmes |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

Konkursa žūrija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, paraksts)